Beatrice Kerr

Beatrice Maude Williams (Australia, 1887ko azaroaren 30a - 1971ko abuztuaren 3a), profesionalki Beatrice Kerr izenez ezaguna, australiar igerilari, urpekari eta ur-antzezlea izan zen. Melbourn-en jaioa, Kerr Albert Park Lake-n (lakuan) ikasi zuen igeri egiten, eta 1905ean Victoria-ko zein Australasia-ko txapelketetan dominak irabazi zituen, 17 urte zituela. Hurrengo urtearen hasieran, bira bat egin zuen Hegoaldeko Australia-n eta Mendebaldeko Australia-n, parte hartzen zuen lasterketa bakoitza irabaziz. Handik, Kerr Ingalaterrara joan zen, Bradford-en, Liverpool-en, London-en eta Manchester-en igeriketa erakustaldiak emanez, "Australia's Champion Lady Swimmer and Diver" [ Australia-ko Dama igerlari eta urpekari txapelduna]  bezala  aurkeztuz. Bere ahizpak eta koinatuak eta kudeatzaileak laguntzen zuten bidaietan.

Kerr-ek emanaldien egutegi lanpetua eta betea izan zuen Ingalaterrako igeriketa denboraldi bakoitzean —Aste Santutik urrira—. Antzerki-igeriketa ekitaldi osagarriek, hala nola 'The Treasure Ship' [Altxor ontzi bat], neguko hilabeteetan, Olympia, Liverpool eta Manchester-eko aretoak eta London-eko hipodromoetan, besteak beste, 9 eta 14 libera artean irabazten zuten astean. Bradford-en 1906ko irailean hainbeste ikusle erakarri zituen jende asko ikusikizunara sartu gabe geratu zala.

1911ko urrian itzuli zen Australia-ra, eta Sidney-n (Hegoaldeko Gales Berria) bizi izan zuen bizitza osoa. Nahiz eta askotan Annette Kellerman beste igerilari australiarrarekin alderatu, Kerr-ek Kellerman-i lasterka egiteko behin eta berriz egindako erronkak erantzunik gabe geratu ziren.

 Haurtzaroa 
Kerr 1887ko azaroaren 30ean jaio zen Alexander Robert Kerr, kontablea, eta bere emaztea, Eliza Sophie (Clark jaiotzez), Williamstown-en, Melbourne-ko auzo pobre batean, Victoria-n. Bost seme-alabetatik zaharrena, Albert Park-en hazi zen, eta amak igeri egiten irakatsi zion bai berari eta bere ahizpari eta hiru nebei ere, gertuko Albert Park lakuan. Kerr-ek modu lehiakorrean igeri egin zuen txikitatik.

 Ibilbidea 
1905ean Kerrek dominak irabazi zituen Victoria-ko zein Australasia-ko Txapelketetan. Denbora horretan, igeriketa eta urpekaritza erakustaldi batzuk ere eman zituen, eta, uste da, 366 aldiz egin zuela 20 asteko epean. 1906ko hasieran, Kerr-ek sei asteko bira egin zuen Hego Australia-n  eta Mendebaldeko Australia-n zehar, Adelaide, Coolgardie, Kalgoorlie eta Perth-en interpretatuz. Bere koinatuak kudeatuta, 43 lasterketatan sartu zen, eta 43 sari irabazi zituen ibilbidean zehar, eta bost txapelketa ireki ere irabazi zituen.

Perth-etik, Kerr Ingalaterrara joan zen Commonwealth itsasontzian. Durban-en,Natal-en  egindako eskala batean, "Australian Champion Lady Swimmer and Diver" [ Australia-ko Dama igerlari eta urpekari txapelduna] gisa aurkeztutako performance bat eman zuen, ibilbidearen gainerako saioetarako erabiliko zuena. Ingalaterran, Kerr-ek hainbat igerketa era desberdinen adibideak eman zituen, eta "somersaults, urperatze altua, bizkar-jauzi itsugarriak eta  belauniko urperatzeen erakustaldiak eman zituen.  . 1911ko abuztuan Blackpool-en egindako emanaldi batean, Kerr-ek bi mutil gazte erreskatatu zituen Ipar Kaiko  ontziralekutik aterata, korronte indartsu baten ondorioz. 100 yard-etan Kerr-ek egin zuen denborarik onena minutu bat, 21,4 segundo, eta mila-n 27,5 minutu. 1911ko urrian itzuli zen Australiara, eta denboraldi batez jarraitu zuen biran, Griffith Ellis Williams-ekin ezkondu aurretik, Redfern-en (Sydney), 1912ko apirilaren 3an eliza presbiteriano-an eta igeriketa profesionala itxi egin zuen.  Williams familia Bond-in bizi zen eta interes bizia hartu zuen hango hondartzaren garapenean. North Bond-in parke bati familiaren izena jarri zioten. 

 Heriotza 
Bikotea Bondi-n bizi izan zen, Kerr 1971ko abuztuaren 3an hil zen, 83 urte zituela. Waverley hilerrian lurperatua izan zen, bere seme bakarrak biziraun zuelarik, bere senarra Griffith Ellis Williams bera baino arinago hil zen eta.

 Erreferentziak 

 Bibliografia 
 J. Nelson, ‘Beatrice Kerr: Australia’s Champion Lady Swimmer and Diver’, Heritage Australia, 9, no 4, Summer 1990, p 24  [Australia-ko Dama igerlari eta urpekari txapelduna] ingelesez

 Kanpo estekak 
 Bere ibilbideko argazkiak  

Kategoria:Australiako anglikanoak
Kategoria:XIX. mendeko emakumeak
Kategoria:Melbournetarrak
Kategoria:Australiako igerilariak
Kategoria:Australiako igerilari artistikoak
Kategoria:Australiako emakume atletak